Ֆարիտ Նագիմով

Ֆարիտ Սագիտջանովիչ Նահիմով (Ֆարիդ Նահիմ) (, ), ռուս արձակագիր, դրամատուրգ, խմբագիր, մանկավարժ։ Մարզային գրականության Ակսակովյան մրցանակի դափնեկիր, «Русский Декамерон» մրցանակի դափնեկիր (2003), Ռուսաստանի Դաշնության Նախագահին կից մշակույթի խորհրդի «Новация» մրցանակ և Մոսկվա քաղաքի «Акция» մրցանակ, Մոսկվայի Լրագրողների միության «Экспо» մրցանակ (Բրաունշվայգ, Գերմանիա), «Дружба народов», «Креатив» ամսագրերի մրցանակ։ Բելկինի և «Антибукер» մրցանակների եզրափակչի մասնակից։ Մաքսիմ Գորկու անվան գրականության ինստիտուտի գրական վարպետության ամբիոնի դոցենտ։

Կենսագրություն  
Ֆարիտ Նագիմովը ծնվել է 1970 թվականի սեպտեմբերի 1-ին, Օրենբուրգի մարզի Սոլ-Իլեցկի շրջանի Բուրաննոյե գյուղում։ Դպրոցում ուսումն ավարտելուց հետո Նագիմովը զորակոչվել է ծառայության Ռուսաստանի Դաշնության զինված ուժերում։ Զինվորական ծառայություն է անցել ՆԳՆ ստորաբաժանումներում, իսկ զորացրվելուց հետո սկսել է աշխատել Օրենբուրգի ապարատների գործարանում։ 1987 թվականին ապագա գրողը հանդիպել է մարզային գրական միավորման ղեկավար Գենադի Խոմուտովին, որը զգալի դեր է խաղացել նրա գրական կողմնորոշման հարցում։ Նագիմովն ընդունվել է Մաքսիմ Գորկու անվան գրականության ինստիտուտ և 1996 թվականին հաջողությամբ ավարտել այն։

1996 թվականի հոկտեմբերին ընդունվել է Ռուսաստանի գրողների միության շարքերը։ Նրա աշխատանքները տպագրվել են «Литературная Россия», «Комсомольское племя», «Литературная учёба», «Оренбургская неделя» մարզային և կենտրոնական թերթերում, «Уральские нивы» ամսագրում, «Гостиный двор» ալմանախում, «Եվ երիտասարդությունը երգով, կվերադառնա», «Հինգը մեկ հարկի տակ», «Ընկերներ, հիանալի է մեր միությունը», «Ծնողների օրը» և այլ ժողովածուներում։ Հանդիսանում է «Tanger» (2011) և «Երկրային հագուստ» (2012) վեպերի հեղինակը։ Գրում է ռուսերեն, ակտիվորեն զբաղվում դրամատիկական գործունեությամբ, նրա գրական աշխատանքները լավ հայտնի են եվրոպացի արտասահմանյան ընթերցողներին։ Նագիմովի ներկայացումները բեմադրվել են Շվեյցարիայի, Գերմանիայի և Լեհաստանի թատրոններում։ Համարվում է «Ռուսական բանահյուսությունը համաշխարհային մշակութային համատեքստում» միջազգային վեհաժողովի մասնակից։ Անդամակցում է Մոսկվայի Գրողների միության ՊԵՆ ակումբին։ «Дружба народов» ամսագրի խմբագրական խորհրդի անդամ է։

Աշխատում է իր հիմնական աշխատավայրում՝ որպես գրախոս, արձակի բաժնի խմբագիր, «Дружба народов» ամսագրի գլխավոր խմբագրի տեղակալ, Դոստոևսկու հիմնադրամի կազմակերպչական քարտուղար։ Դասավանդում է Մաքսիմ Գորկու անվան գրականության ինստիտուտի գրական վարպետության ամբիոնում։

Բնակվում է Մոսկվայում։

Մատենագիտություն 
Գրական ստեղծագործություններ
 Фарид Нагим, повесть «Витюша» — журнал «Октябрь»;
 Фарид Нагим, повесть «Теория падений» — журнал «Дружба народов»;
 Фарид Нагим, повесть «Мальчики под шаром» — журнал «Октябрь»;
 Фарид Нагим, повесть «Мужчины рождества» — журнал «Дружба народов»;
 Фарид Нагим, роман «Земные одежды»;
 Фарид Нагим, роман «Танжер»;
 Фарид Нагим, пьеса «Фонарик» — журнал «Современная драматургия»;
 Фарид Нагим, пьеса «Крик слона» — сборник СТД;
 Фарид Нагим, повесть «Под платанами» — журнал «Дружба народов».

Պարգևներ և մրցանակներ  
 Ռուսաստանի Դաշնության Նախագահին կից մշակութային խորհրդի «Новация» մրցանակի դափնեկիր,
 «Русский Декамерон» մրցանակի դափնեկիր (2003),
 «Дружба народов» ամսագրի մրցանակի դափնեկիր,
 «Москва-Пенне» միջազգային մրցանակի դափնեկիր,
 Մոսկվայի ժուռնալիստների միության «Креатив» մրցանակի դափնեկիր,
 Բելկինի անվան մրցանակի եզրափակչի մասնակից (2009),
 «Антибукер» մրցանակի եզրափակչի մասնակից,
 Միացյալ Նահանգների Վատերֆորդ քաղաքի պատվավոր քաղաքացի։

Գրականություն 
 Нагимов Фарид // Литературное Оренбуржье : биобиблиогр. словарь / А. Г. Прокофьева, В. Ю. Прокофьева, О. В. Федосова ; Г. Ф. Хомутов. — Оренбург: Оренбургская книга, 2006. — С.143.

Ծանոթագրություններ

Արտաքին հղումներ 
 Фарид Нагим — доцент Литературного института
 Фарид Нагим писатель, драматург Оренбуржья
 Нагимов Фарит Сагитжанович 

Ռուս գրողներ
Ռուս դրամատուրգներ
Ռուս խմբագիրներ
Մաքսիմ Գորկու անվան գրականության ինստիտուտի շրջանավարտներ
Խորհրդային գրողներ
Ռուս մանկավարժներ
Ռուս արձակագիրներ
Ռուս գրաքննադատներ
Ռուսաստանի գրողների միության անդամներ